Leeus op vrye voet in LimpopoArgieffoto Twee leeus is op vrye voet in Tolwe in Limpopo, het die polisie Sondag gesê. “Hulle is vanmiddag naby die Glen Alpine-dam gesien,” het brig. Hangwani Mulaudzi, woordvoerder van die polisie, gesê. “Die twee leeus het reeds op een van die plase twee koeie aangeval en opgevreet.” Die leeus het vermoedelik van Botswana af oor die grens gekom. Mense in die omgewing word gewaarsku om op die uitkyk te wees vir die leeus.